 Cabdi Cabdillaahi Guuleed oo uu wargeyska Saxafi shalay wax ka weydiiyay inta ogaalkiisa ah cidda gaadiidka raashinka la leexsaday siday gurigiisa keentay iyo sidii wax u dhaceen ayaa ugu horeyn isagoo ka jawaabaya war hore looga baahiyey oo sheegay inuu masuuliyiinta Bileyska iyo Xukuumadda u sheegay in raashinkaas uu u keenay Badhasaabkii hore ee Hargeysa, waxa uu yidhi: Anigoo ah Cabdi Cabdilaahi Guuleed, waxaan aad uga xumahay warka jariidada Waaheen qortay ee waxba Kama jiraanka ah ee sida foosha xun loogu eedeynayo dad aan aniga afkayga laga maqal inay eed qabaan, sida Badhasaabkii hore oo kale, aniga waxa ii yimid Baabuur raran oo Raashin ah kuwaas oo ku socday guri iga sii jeedda oo raashin lagu rogayey, balse labadan gaadhi uu ka buuxsamay gurigaasi, waxaanay nimankii watay I yidhaahdeen deyrka gurigaaga aanu dhigano inta nalaga rogayo. 